कूचबिहार में भाजपा-TMC कार्यकर्ताओं के बीच चले लाठी-डंडे; पुलिस ने BJP वर्कर्स को हिरासत में लिया
West Bengal Cooch Behar Violence Update; भाजपा ने शुक्रवार को पश्चिम बंगाल के उत्तरी जिलों में 12 घंटे के बंद की घोषणा की है। ये बंद बंगाल पुलिस के कथित अत्याचारों के खिलाफ बुलाया गया है।
भाजपा ने शुक्रवार को पश्चिम बंगाल के उत्तरी जिलों में 12 घंटे के बंद की घोषणा की है। भाजपा ने बंगाल पुलिस के कथित अत्याचारों के खिलाफ सुबह 6 से शाम 6 बजे तक बंद बुलाया गया है। बंद के दौरान कूचबिहार जिले में भाजपा और TMC कार्यकर्ताओं के बीच झड़प हो गई। भाजपा कार्यकर्ता बस डिपो के सामने धरने पर बैठ गए। कई सरकारी बसों पर पत्थर फेंके गए। पुलिस ने कूच बिहार और नॉर्थ दिनाजपुर जिले में कई भाजपा कार्यकर्ताओं को हिरासत में लिया है।
पुलिस फायरिंग में भाजपा कार्यकर्ता की मौत का आरोप
नॉर्थ दिनाजपुर में बुधवार रात को भाजपा कार्यकर्ता मृत्युंजय बर्मन की हत्या हो गई थी। भाजपा ने आरोप लगाया है कि मृत्युंजय की मौत पुलिस फायरिंग में हुई है। भाजपा सांसद देबश्री चौधरी ने कहा है कि पुलिस भाजपा की पंचायत समिति के सदस्य बिष्णु बर्मन को गिरफ्तार करने आई थी। इस दौरान पुलिसकर्मियों ने बिष्णु के भतीजे मृत्युंजय को गोली मार दी, जिससे उसकी मौत हो गई।
TMC ने लगाया माहौल खराब करने का आरोप
नॉर्थ बंगाल में दार्जीलिंग, कूच बिहार, मालदा, जलपाईगुड़ी, अलीपुरदौर, नॉर्थ दिनाजपुर और साउथ दिनाजपुर जिले आते हैं। भाजपा ने इन्हीं 7 जिलों में बंद बुलाया है। उधर, TMC ने भाजपा पर पश्चिम बंगाल में माहौल खराब करने का आरोप लगाया है।
नाबालिग लड़की की मौत के बाद शुरू हुआ बवाल
पिछले हफ्ते कलियागंज में एक नाबालिग लड़की की मौत के बाद बवाल शुरू हुआ था। भीड़ ने मंगलवार को पुलिस स्टेशन को आग के हवाले कर दिया था। प्रदर्शनकारियों ने दावा किया कि लड़की की रेप के बाद हत्या हुई थी। हालांकि, पोस्टमॉर्टम रिपोर्ट में इसकी पुष्टि नहीं हुई।
प्रशासन ने कलियागंज में 30 अप्रैल तक धारा 144 लागू कर इंटरनेट सर्विस बंद कर दी गई है।
आपने खबर पढ़ी, अब इस पोल में शामिल होकर अपनी राय बताएं...
पश्चिम बंगाल से जुड़ी ये खबरें भी पढ़ें...
कालियागंज में भीड़ ने पुलिस को पीटा:थाना जलाया; धारा 144 लागू
पश्चिम बंगाल में 21 अप्रैल को 17 साल की आदिवासी नाबालिग का नहर में शव मिला था। राजबंशी समुदाय का आरोप है रेप के बाद हत्या की गई, जबकि पुलिस का कहना है कि पोस्टमॉर्टम रिपोर्ट में रेप का जिक्र नहीं है। पुलिस के विरोध में समुदाय के लोग मंगलवार को थाने पर पहुंचे थे। भीड़ हिंसक हो गई। पुलिसवालों को पीटा और थाने में आग लगा दी। पूरी खबर पढ़ें...
बंगाल में पुलिस ने सड़क पर घसीटा नाबालिग दलित लड़की का शव, 4 पुलिसकर्मी सस्पेंड
कालियागंज के साहेबघाटा इलाके में नाबालिग लड़की का शव घसीटने के आरोप में ASI रैंक के 4 पुलिस अधिकारियों को सस्पेंड कर दिया गया है। रायगंज की SP सना अख्तर ने मंगलवार को यह जानकारी दी। पूरी खबर पढ़ें...